Spis č.: A/2015/12121
VÝZVA

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: JUDr. Mária Sivuľková
e-mail: maria.sivulkova@kosice.sk
Telefón: + 421 55 6419881
Požiadať o vysvetlenie výzvy je možné najneskôr 2 hodiny pred uplynutím lehoty na predkladanie ponúk.
Uchádzačovi sa odporúča sledovať webovú stránku mesta Košice, kde je predmetná výzva na predloženie ponuky zverejnená až do termínu na predkladanie ponúk z dôvodu prípadných doplnení resp. vysvetlení výzvy.
E -mail pre podanie ponuky:   2015.12121@kosice.sk 

2.	Názov predmetu zákazky:
Časť A. Komplexný energetický audit administratívneho objektu „Magistrát – 
              Mesto Košice“, Tr. SNP 48/A, Košice
Časť B. Komplexný energetický audit administratívneho objektu „Správa 
	  mestskej zelene“, Rastislavova ul. 79, Košice

Zákazka je na: poskytnutie služby – zákazka rozdelená na dve časti 
3.	Stručný opis predmetu zákazky: 
Energetický audit spracovaný podľa požiadaviek platnej legislatívy a minimálne v rozsahu uvedenom v prílohe č. VI smernice 2012/27/EÚ. (viac informácií na http://www.urso.gov.sk/sites/default/files/SEPaR_2012-27-EU_sk.pdf )
Podrobná špecifikácia predmetu zákazky je uvedená v prílohe č. 1 Špecifikácia predmetu zákazky.

4.	Predpokladaná hodnota zákazky (bez DPH): 
 
Pre Časť A.:  11.750,- € 
 	Pre Časť B.:    8.116,67 €

5.	Základné zmluvné podmienky: 
-	Miesto poskytnutia služieb: Magistrát mesta Košice, Trieda SNP 48/A, 040 01 Košice Lehota na poskytnutie služby: 60 dní odo dňa nadobudnutia účinnosti zmluvy
-	Splatnosť faktúr: 30 dní

6.	Lehota na predkladanie ponúk: do 17.04.2015 do 09.00 hod

7.	Stanovenie ceny

-	Do ceny je potrebné zapracovať aj cenu za dopravu na miesto poskytnutia služieb. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených vo výzve a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
-	Cena predmetu zákazky:
 	pre časť A. nesmie prekročiť stanovenú výšku bez DPH: 11.750,- €	
pre časť B. nesmie prekročiť stanovenú výšku bez DPH:   8.116,67 €

8.	Postup vo verejnom obstarávaní: je jednoetapový.

9.	Predkladanie dokladov a ponuky: 

Ponuku je potrebné doplniť do tabuľky – príloha č. 2 a poslať výlučne na uzamknutý e-mail pre ponuku, ktorý je uvedený v úvode výzvy. Umožňuje sa predloženie ponuky na jednotlivé časti zákazky. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s  dokladmi, ak sú požadované. Ponuky zaslané po termíne, na inú e-mailovú adresu, inak, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená.

10.	Podmienky účasti sú nasledovné:
-	V ponuke je potrebné predložiť nasledovné doklady:

1.	Doklad: Skenovaný doklad - oprávnenie na poskytnutie služby (výpis z obchodného registra, resp. živnostenského registra – nepostačuje vytlačená kópia z webovej stránky Obchodného registra resp. Živnostenského registra) alebo skenované potvrdenie o zápise do zoznamu podnikateľov.
Podmienka účasti: Uchádzač musí týmto dokladom preukázať, že je oprávnený poskytovať požadovanú službu.

2.	Doklad: Skenovaný doklad potvrdzujúci odbornú spôsobilosť  podľa § 9 ods. 9 zákona č. 476/2008 Z.z. o efektívnosti pri používaní energie a o zmene a doplnení zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení zákona č. 17/2007 Z.z.
Podmienka účasti: uchádzač musí preukázať, že má k dispozícii na poskytnutie služby minimálne jednu odborne spôsobilú osobu s požadovanou odbornou spôsobilosťou pre vypracovanie energetického auditu. 

3.	Doklad: Skenovaný zoznam poskytnutých služieb za predchádzajúce tri roky. V zozname bude uvedené obchodné meno alebo názov, sídlo objednávateľa, názov zákazky, cena (s DPH, ak je platcom DPH), údaj o rozsahu podlahovej plochy objektu v m2, na ktorý bol vypracovaný komplexný energetický audit, mesiac a rok poskytnutia služieb, telefonický kontakt na objednávateľa (pre možnosť overenia údajov). Zoznam bude podpísaný uchádzačom, jeho štatutárnym  orgánom alebo členom štatutárneho orgánu. 
Podmienka účasti: Uchádzač musí preukázať, že za  požadované obdobie t.j. od 01.01.2012 do 31.12.2014  realizoval: 
pre Časť A:  minimálne 1 zákazku obdobného charakteru t.j vypracovanie komplexného energetického auditu na objekte o celkovej podlahovej ploche minimálne 20.000 m2
pre Časť B:  minimálne 1 zákazku obdobného charakteru t.j vypracovanie komplexného energetického auditu na objekte o celkovej podlahovej ploche minimálne 1.200 m2

11.	Kritériom na hodnotenie ponúk je: cena poskytnutej služby

Spôsob hodnotenia kritéria je nasledovný: Úspešným uchádzačom bude ten, kto splní všetky podmienky účasti a zároveň bude mať najnižšiu cenu za predmet zákazky danej časti.

12.	Prijatie ponuky:
Úspešný uchádzač za každú časť zákazky bude vyzvaný na predloženie návrhu zmluvy o dielo, ktorá musí byť v súlade s výzvou a s jeho ponukou. Ak návrh zmluvy úspešného uchádzača nebude v súlade s výzvou alebo jeho ponukou alebo bude mať neprijateľné podmienky, verejný obstarávateľ  vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu zmluvy ďalší uchádzač s ďalšou najlepšou ponukou obdobným postupom.

13.	Verejný obstarávateľ môže pred podpisom zmluvy požiadať úspešného uchádzača o predloženie originálu alebo úradne overenej kópie oprávnenia na poskytnutie služieb, prípadne  ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu.

Ing. Pavol Lazúr, v.r.
								              riaditeľ magistrátu

Prílohy: 
1.	Špecifikácia predmetu zákazky 
2.	Formulár na ponuku
3.	Návrh zmluvy pre časť „A“ so všeobecnými dodacími podmienkami
4.	Návrh zmluvy pre časť „B“ so všeobecnými dodacími podmienkami